Diari Oficial de la Generalitat Valenciana


Sumari del DOGV 9456, del 25-10-2022 (2022/9785)

RESOLUCIÓ de 21 d'octubre de 2022, del conseller d'Economia Sostenible, Sectors Productius, Comerç i Treball, per la qual es deleguen atribucions en determinats òrgans i unitats administratives de la Conselleria.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9456

Data del DOGV
:   25-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9785


Data del document
:   21-10-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 21 d'octubre de 2022, del conseller d'Economia Sostenible, Sectors Productius, Comerç i Treball, per la qual es deleguen atribucions en determinats òrgans i unitats administratives de la Conselleria. [2022/9785]  
Mitjançant el Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, s'ha efectuat una nova configuració de l'àmbit competencial del departament i de la seua estructura organitzativa.  
Posteriorment, mitjançant l'Ordre 10/2022, de 26 de setembre, d de la Conselleria d'Economia Sostenible, Sectors Productius, Comerç i Treball (DOGV 9437 del dia 28 de setembre), així com la correcció d'errades de 29 de setembre (DOGV núm. 9442 de 5 d'octubre) s'ha desenvolupat l'esmentat Decret, regulant-se les funcions dels òrgans superiors i del nivell directiu, així com dels màxims nivells administratius.  
Els canvis organitzatius produïts en la citada estructura aconsellen realitzar la delegació de determinades atribucions, amb vista a aconseguir la màxima agilitat i eficàcia administratives; per això, per raons de seguretat jurídica i eficàcia administrativa, s'estima convenient efectuar una nova regulació de delegació de competències.  
  
En virtut d'això, i de conformitat amb el que es disposa en els articles 28 i 63 de la Llei 5/1983, de 30 de desembre, del Consell, en l'article 9 de la Llei 40/2015, d'1 d'octubre, de règim jurídic del sector públic i en l'article 59 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc  
  
Primer. De les delegacions en les secretaries autonòmiques  
Delegar en les persones titulars de la Secretaria Autonòmica d'Economia Sostenible, Sectors Productius, Comerç i Consum, i de la Secretaria Autonòmica d'Ocupació, l'exercici de les següents atribucions:  
  
1. La resolució de recursos de reposició que corresponguen a la persona titular de la Conselleria d'Economia Sostenible, Sectors Productius, Comerç i Treball, contra actes dictats per aquesta, bé directament o la resolució dels quals haguera delegat, en matèries de competència de la respectiva secretaria autonòmica.  
2. L'exercici de la potestat sancionadora reconeguda per normes amb rang de llei en matèries pròpies de la competència de la respectiva secretaria autonòmica.  
3. La resolució dels procediments tramitats per a delimitar la responsabilitat patrimonial de l'administració, als quals es refereix la normativa reguladora del procediment administratiu comú, que puguen instar-se a conseqüència de la seua actuació o dels òrgans que d'ella depenguen.  
  
Segon. De les delegacions en la Secretaria Autonòmica d'Economia Sostenible, Sectors Productius, Comerç i Consum  
Es delega en la persona titular de la Secretaria Autonòmica d'Economia Sostenible, Sectors Productius, Comerç i Consum l'exercici de les atribucions que li corresponen en matèria de tramitació i aprovació de planejament de desenvolupament a conseqüència de les seues competències sectorials, d'acord amb el que es disposa en la normativa urbanística vigent, exceptuades les delegades expressament en la persona titular de la direcció general competent en matèria d'energia i mines, d'acord amb el que es disposa en el resolc cinqué de la present resolució.  
  
Tercer. De les delegacions en la sotssecretaria  
Es delega en la persona titular de la Sotssecretaria de la Conselleria d'Economia Sostenible, Sectors Productius, Comerç i Treball, l'exercici de les següents atribucions:  
1. Les facultats ordinàries en matèria de contractació administrativa i de dret privat relatives a contractes l'import de licitació dels quals no supere els 200.000 euros, IVA exclòs, a excepció de la contractació menor delegada a altres òrgans per aquesta resolució, i la signatura dels actes i documents comptables corresponents, inclosa la devolució d'avals i altres garanties.  
2. Les facultats relatives a la tramitació i incidències posteriors de l'expedient, inclosa la devolució d'avals i altres garanties, relatives a contractes l'import de licitació dels quals no supere els 200.000 euros, IVA exclòs, a excepció de les facultats relatives a l'adjudicació, formalització del contracte i, si escau, modificació, resolució i suspensió d'aquest.  
3. Els actes resolutoris relatius a l'autorització de l'ús privatiu de béns immobles de domini públic i a l'explotació dels patrimonials afectes a la Conselleria d'Economia Sostenible, Sectors Productius, Comerç i Treball.  
4. Els actes i documents de retenció de crèdit, autorització de la despesa, disposició de crèdit, reconeixement d'obligacions i proposta de pagament, dins dels límits legals i reglamentaris, referits a qualsevol capítol de l'estat de despeses del pressupost de la conselleria, excepte els delegats expressament a altres òrgans en la present resolució, així com el pagament d'interessos de demora que es pogueren reportar en qualsevol expedient de despesa. Aquesta facultat inclou també la signatura dels corresponents documents comptables.  
5. La devolució i confiscació d'avals i altres garanties, exceptuades les delegades específicament en la present resolució i aquelles altres que per normes sectorials corresponguen a les respectives autoritats laborals.  
  
6. L'exercici de les facultats que corresponguen a la persona titular de la Conselleria d'Economia Sostenible, Sectors Productius, Comerç i Treball, en matèria pressupostària, d'acord amb el que s'estableix en la normativa vigent sobre la hisenda pública de la Generalitat, així com en les seues lleis de pressupostos i altra normativa aplicable.  
7. La facultat de signar quants documents administratius i comptables siguen necessaris per a la formalització d'ingressos i fons extrapressupostaris, exceptuant la delegada expressament en la persona titular de la direcció general competent en matèria de cooperativisme, d'acord amb el que es disposa en el resolc seté de la present resolució.  
  
8. L'exercici de les funcions atribuïdes per la normativa vigent a la persona titular del departament en matèria de personal.  
9. La resolució de recursos de reposició que corresponguen a la persona titular de la Conselleria d'Economia Sostenible, Sectors Productius, Comerç i Treball, en els supòsits no contemplats en l'apartat 1 del resolc primer d'aquesta resolució, contra actes adoptats per aquesta, bé directament o la resolució dels quals haguera delegat.  
  
10. La resolució dels procediments instats per a delimitar la responsabilitat patrimonial de l'administració, als quals es refereix la normativa reguladora del procediment administratiu comú, i que no resulten atribuïts a les secretaries autonòmiques d'acord amb l'apartat 3 del resolc primer d'aquesta resolució.  
11. La revisió d'ofici dels actes administratius nuls de ple dret que, de conformitat amb la normativa vigent, li corresponga adoptar a la persona titular de la Conselleria d'Economia Sostenible, Sectors Productius, Comerç i Treball.  
12. La declaració de lesivitat dels actes administratius anul·lables dictats pels òrgans de la conselleria.  
13. L'autorització de la despesa, disposició del crèdit i reconeixement de l'obligació relativa a les indemnitzacions per raó del servei i gratificacions per serveis extraordinaris dins del seu àmbit competencial. Així mateix, la proposta de pagament d'aquestes indemnitzacions, si hagueren de ser tramitades a través del sistema d'informació pressupostària, o bé la signatura de les corresponents ordres de pagament, si es tramiten a través del sistema de fons de caixa fixa.  
  
Quart. De les delegacions en les direccions generals  
Delegar en les persones titulars de les Direccions Generals d'aquesta conselleria l'exercici de les següents atribucions:  
1. Les facultats ordinàries en matèria de contractació administrativa i de dret privat respecte a les unitats adscrites a cadascuna d'elles, relatives a contractes el valor estimat dels quals siga inferior a 15.000 euros, IVA exclòs, així com els actes i documents comptables corresponents, dins del seu àmbit competencial, amb excepció del pagament d'interessos de demora.  
2. Els actes i documents de retenció de crèdit, autorització de la despesa, disposició de crèdit, reconeixement d'obligacions i proposta de pagament, dins dels límits legals i reglamentaris dins del seu àmbit competencial, de les transferències corrents i de capital.  
3. La devolució dels ingressos indeguts dins del seu àmbit competencial.  
4. La resolució de les incidències que es produïsquen amb posterioritat a la concessió de transferències corrents i de capital en els seus respectius àmbits competencials, incloent la minoració de les subvencions concedides a conseqüència de qualsevol mena de circumstància prevista en la normativa vigent.  
5. La incoació i resolució dels expedients de revocació i reintegrament de transferències corrents i de capital, dins dels seus respectius àmbits competencials, en els supòsits contemplats en la normativa vigent.  
6. Els actes i documents de retenció de crèdit, autorització de la despesa, disposició de crèdit, reconeixement d'obligacions i proposta de pagament, dins dels límits legals i reglamentaris, referits a la secció 20 del pressupost, en funció de la matèria relativa als seus respectius àmbits competencials.  
7. L'autorització de la despesa, disposició del crèdit i reconeixement de l'obligació relatives a les indemnitzacions per raó del servei i gratificacions per serveis extraordinaris dins del seu àmbit competencial. Així mateix, la proposta de pagament d'aquestes indemnitzacions, si hagueren de ser tramitades a través del sistema d'informació pressupostària, o bé la signatura de les corresponents ordres de pagament, si es tramiten a través del sistema de fons de caixa fixa, amb excepció en aquest últim cas de les delegades expressament en les secretaries territorials en la present resolució.  
  
Cinqué. De les delegacions en la direcció general competent en matèria d'indústria, energia i mines  
Delegar en la persona titular de la direcció general competent en matèria d'indústria, energia i mines l'exercici de les atribucions que corresponen a la persona titular de la Conselleria d'Economia Sostenible, Sectors Productius, Comerç i Treball en les citades matèries, incloses les atribucions de tramitació i aprovació de planejament de desenvolupament d'acord amb la normativa urbanística vigent en les citades matèries, així com l'exercici de les atribucions corresponents a la devolució i confiscació d'avals, fiances i altres garanties en matèria d'indústria, energia i mines.  
  
Sisé. De les delegacions en la direcció general competent en matèria de comerç, artesania i consum  
Delegar en la persona titular de la direcció general competent en matèria de comerç, artesania i consum:  
1. L'exercici de les atribucions que corresponguen a la persona titular de la Conselleria d'Economia Sostenible, Sectors Productius, Comerç i Treball en matèria d'autorització d'establiments comercials d'impacte territorial.  
2. Les resolucions i actes en expedients relatius a la implantació o modificació de preus i tarifes subjectes al règim d'autorització i comunicació, en el marc de la normativa vigent sobre la matèria.  
  
3. L'atorgament i l'expedició del Document de Qualificació Artesana, al qual es refereix l'article nové de la Llei de la Generalitat Valenciana 1/1984, de 18 d'abril, d'ordenació de l'artesania.  
4. Les resolucions i actes vinculats al pagament de les indemnitzacions a les persones àrbitres en matèria de consum. Aquesta facultat inclourà en el seu cas la signatura dels documents comptables necessaris per a l'abonament d'aquestes indemnitzacions.  
  
Seté. De les delegacions en la direcció general competent en matèria de cooperativisme  
Delegar en la persona titular de la direcció general competent en matèria de cooperativisme, la facultat de signar quants documents administratius i comptables siguen necessaris per a la formalització de fons extrapressupostaris, en execució dels acords del Consell Valencià del Cooperativisme.  
  
Huité. De les delegacions en la Secretaria General Administrativa  
Delegar en la persona titular de la Secretaria General Administrativa l'exercici de les facultats relatives a la gestió de les despeses de personal, compresa la signatura de quants documents administratius i de gestió comptable siguen necessaris per a la preparació i execució d'aquestes despeses, excepte el pagament dels interessos de demora que pogueren produir-se.  
  
Nové. De les delegacions en les direccions territorials  
Delegar en les persones titulars de les Direccions Territorials d'aquesta conselleria l'exercici de les següents atribucions:  
1. L'exercici de les facultats ordinàries de contractació administrativa i de dret privat d'aquells contractes destinats a satisfer directament necessitats de les direccions territorials o dels serveis i unitats adscrits a cadascuna d'elles, el valor estimat de les quals siga igual o superior a 6.000 euros i inferior a 15.000 euros, IVA exclòs, amb excepció del pagament d'interessos de demora.  
2. La devolució dels ingressos indeguts dins del seu àmbit competencial.  
  
Dècim. De les delegacions en les secretaries territorials  
Delegar en les persones titulars de les secretaries territorials d'aquesta conselleria l'exercici de les atribucions següents:  
1. L'exercici de les facultats ordinàries de contractació administrativa i de dret privat, respecte de les necessitats de les direccions territorials o dels serveis i unitats adscrits a cadascuna d'elles, relatives a contractes el valor estimat dels quals siga inferior a 6.000 euros, IVA exclòs, amb excepció del pagament d'interessos de demora.  
  
2. L'autorització de la despesa, disposició del crèdit, reconeixement de l'obligació i la signatura de les ordres de pagament que es tramiten pel sistema de fons de caixa fixa, relatives a les indemnitzacions per raó del servei i gratificacions per serveis extraordinaris, tributs d'àmbit local, subministraments, i les despeses d'adquisició de mostres, en relació a les caixes assignades al seu respectiu àmbit territorial.  
  
Onzé. De la revocació i avocació  
La present delegació d'atribucions podrà ser revocada en qualsevol moment per l'òrgan delegant, de conformitat amb el que s'estableix en l'article 63.5 de la Llei 5/1983, de 30 de desembre, del Consell.  
  
Les atribucions delegades en la present resolució podran ser avocades en els termes i amb els requisits que estableix la normativa aplicable.  
  
Dotzé. De la constància expressa de la delegació i la no subdelegació  
  
Les resolucions o actes administratius que s'adopten en virtut d'aquesta delegació indicaran expressament aquesta circumstància i es consideraran dictats per l'òrgan delegant.  
Les atribucions exercides per delegació no podran ser objecte de delegació en un altre òrgan.  
  
Tretzé. De les suplències de les persones titulars dels òrgans delegats  
  
1. En cas d'absència, vacant o malaltia de la persona titular de l'òrgan en qui es deleguen facultats, aquestes seran exercitades per aquells òrgans que estableix el reglament orgànic i funcional de la conselleria i, en el seu cas, per la persona titular de la unitat administrativa a qui se li haja atribuït la suplència.  
2. En cas d'absència, vacant o malaltia de les persones titulars de les Direccions Territorials de la conselleria, les competències delegades seran exercides en la forma prevista en l'Ordre 10/2022, de 26 de setembre, de la Conselleria de Economia Sostenible, Sectors Productius, Comerç i Treball, per la qual es desplega el Decret 175/2020, del Consell, de 30 d'octubre, pel qual s'aprova Reglament orgànic i funcional de la Conselleria.  
3. En cas d'absència, vacant o malaltia de les persones titulars de les Secretaries Territorials, les competències delegades seran exercides en la forma prevista en l'Ordre 10/2022, de 26 de setembre, de la Conselleria de Economia Sostenible, Sectors Productius, Comerç i Treball, per la qual es desplega el Decret 175/2020, del Consell, de 30 d'octubre, pel qual s'aprova Reglament orgànic i funcional de la Conselleria.  
  
Catorzé. De la revocació d'anteriors delegacions  
Queden revocades quantes delegacions s'oposen al que s'estableix en la present Resolució i, especialment, la delegació d'atribucions efectuades per Resolució de 15 d'abril de 2021, del conseller d'Economia Sostenible, Sectors Productius, Comerç i Treball, per la qual es deleguen atribucions en determinats òrgans i unitats administratives de la Conselleria.  
  
Quinzé. De l'entrada en vigor  
La present resolució produirà efectes des de l'endemà de la seua publicació en el Diari Oficial de la Generalitat Valenciana.  
  
València, 21 d'octubre de 2022.- El conseller d'Economia Sostenible, Sectors Productius, Comerç i Treball: Rafael Climent González.